ג'ון ג'ונס

ג'ונתן דווייט ג'ונס (באנגלית: Jonathan Dwight Jones; נולד ב-19 ביולי 1987) הוא לוחם אמנויות לחימה משולבת לשעבר, אלוף העולם במשקל כבד לשעבר, ואלוף העולם לשעבר פעמיים במשקל כבד-קל של ארגון UFC. זכה בתואר במשקל כבד ב-5 במרץ 2023. זכה בתואר במשקל כבד-קל הראשון ב-20 במרץ 2011 ובשני ב-29 בדצמבר 2018. ב-19 באוגוסט 2019 הוכרז כמדורג מקום ראשון בדירוג הפאונד-לפאונד לגברים של ה-UFC. ג'ונס הוא ממוצא אפרו-אמריקאי ונחשב בעיני רבים ללוחם אומניות לחימה משולבת הגדול ביותר בכל הזמנים.

בגיל 23, לאחר שניצח את מאוריציו רואה  בשנת 2011, הפך ג'ונס לאלוף הצעיר ביותר של ה-UFC, מאז שהונחלו מחלקות המשקלים. יש לו שיאים רבים במשקל כבד-קל, כולל הגנה על תארים, מספר הניצחונות הרב ביותר, רצף הניצחונות הארוך ביותר וניצחונות בהכנעה הרבים ביותר. ההפסד היחידי של ג'ונס נבע מפסילה של מהלומות מרפק בלתי חוקיות (בזווית 90 מעלות) כנגד מאט האמיל , כשנשיא ה-UFC, דיינה וייט, פקפק בהחלטת השופטים.

בין השנים 2015–2017 היה מעורב ג'ונס בפלילים ואיבד את חגורות האליפות שלו שלוש פעמים לאחר שנכלא עקב תאונת פגע וברח, כמו כן נתפס פעמיים בצריכת סמים והושעה פעם אחר פעם. ההשעייה האחרונה בוטלה ב-2017. את תוארו השיב ב-2018 לאחר קרב כנגד אלכסנדר גוסטפסון.

בשנת 2023 ב-5 במרץ ג'ונס חזר לאוקטגון אחרי היעדרות של שלוש שנים, לקרב על החגורה במשקל כבד, שם הביס את סיריל גאן בחניקת גליוטינה אחרי שתי דקות.

ב-17 בנובמבר 2024 נפגש ג'ונס לקרב ראשון על שמירת החגורה במשקל כבד עם סטיפה מיוצ'יץ'.

אחרי שני סיבובים דומיננטיים מאוד מצידו של ג'ונס, בסיבוב השלישי ניצח את יריבו לאחר בעיטה מסובבת TKO אל הצלעות.

ב-22 ביוני 2025 ג׳ונס הודיע כי לא יופיע לקרב הבא שלו וכי הוא עתיד לפרוש.

קריירה מוקדמת
לפני שהתמחה בלחימה משולבת, היה ג'ונס מתאבק בתיכון ואלוף מדינת ניו יורק. כמו כן, שיחק פוטבול. בגלל מבנהו הצר קיבל את הכינוי "בונס" (באנגלית "עצמות"). כשהייה בקולג' הקהילתי באייויה, זכה ג'ונס באליפות איגוד האתלטים של המכללות. לאחר שעבר למכללת Morrisville State College, נשר מלימודיו כדי להפוך ללוחם MMA.

קריירת הלחימה המשולבת הראשון שלו החלה באפריל 2008, אז ניצח שישה קרבות ברצף. הקרב האחרון שלו היה על אליפות United States Kickboxing Association במשקל כבד-קל, אותו ניצח בנוקאאט טכני בסיבוב השני.

קריירת MMA
בסוף יולי 2008, קיבל ג'ונס הזמנה להשתתף בקרב ב-UFC שהתקיים לאחר שבועיים. ב-9 באוגוסט 2008 נלחם ג'ונס כנגד אנדרה גוסאמו באירוע UFC 87
 וניצח בהחלטת שופטים (פה אחד).

סגנון לחימה
ג'ונס בולט ביכולת הסתגלנות שלו. הוא תואר כ"אחד הלוחמים הכי דינאמים, חדשניים ומתפתח באופן תמידי בהיסטוריה של ה-MMA" ו-"ככל הנראה הלוחם הגדול ביותר שנכנס לזירה. ג'ונס משתמש בטווח ההתקפה הגדול שלו והיאבקות הגנתית כדי להנחית מכות בצורה יצירתית ובלתי רגילה.

ג'ונס משתמש בטכניקות בעיטה מגוונות, כאשר הוא מעדיף בעיטות קדמיות לגוף ולראש, בעיטות סיבוביות לרגליים ולפלג גוף עליון, והבעיטה המוכרת ביותר שלו היא "הבעיטה הנטוייה" השנוייה במחלוקת שהוא מכוון לברכיים. הבעיטה הנטוייה נהייתה פופולרית בזכותו של ברוס לי שג'ונס שואב ממנו השראה. ג'ונס גם מצטיין באחיזות, בהן הוא מיומן מאוד בשליטה בזרועותיו של היריב בזמן שהוא מנחית מרפקים וברכיות. על הקרקע הוא מצטיין בשליטה ובמציאת פרצות כדי להנחית אגרופים ומרפקים.

 חזרתו לזירת ה־UFC 
לאחר כ-3 שנים שבהן ג'ון ג'ונס לא התחרה או נלחם, חזר ג'ון לזירה במרץ 2023 ונלחם בקטגוריית המשקל "כבד" נגד היריב סירל גיין. קרב החזרה של ג'ון התרחש במסגרת UFC 285.

מאזן קרבות MMA

תאריךיריבסיבובזמןשיטהאירוערקורדתוצאה16 בנובמבר 2024סטיפה מיוצ'יץ'34:29נוקאאוט טכני (בעיטה מסובבת לצלעות)UFC 30928-1-1ניצחון4 במרץ 2023סיריל גיין12:04הכנעהUFC 285 27-1-18 בפברואר 2020דומיניק רייס55:00החלטת שופטים (פה אחד)UFC 247 26-1-16 ביולי 2019טיאגו סנטוס55:00החלטת שופטים (חצויה)UFC 239 25-1-12 במרץ 2019אנתוני סמית'55:00החלטת שופטים (פה אחד)UFC 235 24-1-129 בדצמבר 2018אלכסנדר גוסטפסון32:02נוקאאוט טכני (אגרופים)UFC 232 23-1-129 ביולי 2017דניאל קורמייה33:01נוקאאוט (בעיטת ראש ואגרופים)UFC 214 22-1-1NC 23 באפריל 2016אובין סיינט פרו55:00החלטת שופטים (פה אחד)UFC 197 22-13 בינואר 2015דניאל קורמייה55:00החלטת שופטים (פה אחד)UFC 182 21-126 באפריל 2014גלובר טושיירה55:00החלטת שופטים (פה אחד)UFC 172 20-121 בספטמבר 2013אלכסנדר גוסטפסון55:00החלטת שופטים (פה אחד)UFC 165 19-127 באפריל 2013צ'אל סונן14:33נוקאאוט טכני (מרפקים ואגרופים)UFC 159 18-122 בספטמבר 2012ויטור בלפורט40:54הכנעהUFC 152 17-121 באפריל 2012רשאד אוונס55:00החלטת שופטים (פה אחד)UFC 145 16-110 בדצמבר 2011ליוטו מצ'ידה24:26הכנעה טכנית (חניקת גיליוטינה בעמידה)UFC 140 15-124 בספטמבר 2011קוונטין ג'קסון41:14הכנעה טכנית (חניקה מאחור)UFC 135 14-119 במרץ 2011מאוריציו ריאה32:37נוקאאוט טכני (ברכיות ואגרופים)UFC 128 13-15 בפברואר 2011ראיין באדר24:20הכנעה טכנית (חניקת גיליוטינה)UFC 126 12-11 באוגוסט 2010ולדימיר מתיוסנקו11:52נוקאאוט טכני (מרפקים)UFC Live: Jones vs. Matyushenko11-121 במרץ 2010ברנדון ורה13:19נוקאאוט טכני (מרפקים ואגרופים)UFC Live: Vera vs. Jones10-15 בדצמבר 2009מאט האמיל14:14פסילה (מרפקים נמוכים בלתי חוקיים)The Ultimate Fighter: Heavyweights Finale9-111 ביולי 2009ג'ייק או'בריאן22:43הכנעה (חניקת גיליוטינה)UFC 100 9-031 בינואר 2009סטפאן בונר35:00החלטת שופטים (פה אחד)UFC 94 8-09 באוגוסט 2008אנדרה גוסאמו35:00החלטת שופטים (פה אחד)UFC 87 7-012 ביולי 2008מוייסס גאבין21:58נוקאאוט טכני (אגרופים)Battle Cage Xtreme 56-020 ביוני 2008פארקר פורטר10:36נוקאאוט (אגרוף)World Championship Fighting 35-09 במאי 2008ראיין ורט10:14נוקאאוט טכני (אגרופים)USFL: War in the Woods 34-025 באפריל 2008אנת'וני פינה11:15הכנעה (חניקת גיליוטינה)Ice Fighter3-019 באפריל 2008קרלוס אדוארדו30:24נוקאאוט (אגרוף)Battle Cage Xtreme 42-012 באפריל 2008בראד ברנרד11:32נוקאאוט (אגרופים)FFP: Untamed 201-0

קישורים חיצוניים




 ג'ון ג'ונס באתר ESPN

הערות שוליים

קטגוריה:אמריקאים ילידי מדינת ניו יורק
קטגוריה:רוצ'סטר: אישים
קטגוריה:ספורטאים אפרו-אמריקאים
קטגוריה:אמני לחימה אמריקאים
קטגוריה:אלופי אליפות הלחימה האולטימטיבית
קטגוריה:מתאבקים אמריקאים
קטגוריה:מדינת ניו יורק: ספורטאים
קטגוריה:זוכי פרס MMA העולמי: פריצת השנה
קטגוריה:זוכי פרס MMA העולמי: לוחם השנה
קטגוריה:אמריקאים שנולדו ב-1987